รบกวนสอบถามค่ะ เเม่อายุ 54 ปี มีปัญหาเรื่องโรคข้อเข้าเสื่อม ได้มีโอกาสไปนวดแผนไทยเเละกายภาพบำบัดบริเวณขาทั้งสองข้างเนื่องจากแม่มีอาการปวดเข่า เข่าบวม เคยนวดมาแล้วประมาณ 15 ครั้ง และกายภาพบำบัด และพักไปประมาณ 1 เดือน ตอนนี้แม่มีอาการปวดหลัง และไปนวดหลัง โดยแพทย์แผนไทยที่รพ.แม่นวดสัปดาห์ละครั้ง โดยครั้งนี้เป็นการนวดครั้งที่ 2 ระหว่างนวดแม่เกิดอาการขาชาขยับขาไม่ได้ รู้สึกไม่มีเเรงขาซ้าย และได้เเจ้งแพทย์แผนไทยที่ทำการนวด คุณบอกว่าไม่มีอะไรน่าห่วง ประคบร้อนและนอนพักซักคืนก็หาย แม่ก็กลับบ้านและพบว่าขาไม่มีความรู้สึก และดูไม่มีวี่เเววว่าจะหาย ในวันเดียวกันเเม่ก็ได้ไปหา และระหว่างเดินจะขึ้นรถ แม่รู้สึกขาพลิกและได้ยินเสียงกระดูกลั่น จึงไปหา แพทย์แผนปัจจุบัน x-ray พบว่า กระดูกนิ้วก้อยเท้าซ้ายร้าว ซึ่งแม่ก็ยังมีอาการชาอยู่ คุณได้ใส่เฝือกให้เเละห้ามเคลื่อนไหวขาข้างซ้ายที่ใส่เฝือกเป็นเวลา 1 เดือน แม่จึงกลัวว่าตัวเองจะเป็นอัมพาตหรือเปล่า จึงอยากสอบถามคุณว่า แม่มีเกณฑ์เป็นโรคร้ายเเรงหรือเปล่าคะ เบื้องต้น รพ.ที่ทำการนวดและรพ.ที่รักษาเป็น รพ.รัฐประจำอำเภอค่ะ
สวัสดีค่ะอาการขาอ่อนแรง เกิดได้จากหลายสาเหตุค่ะ ดังนี้ สาเหตุจากบริเวณกระดูกสันหลัง ซึ่งมีเส้นประสาทอยู่ เช่น การอักเสบ การถูกดทับ อย่างโรคกระดูกสันหลังเคลื่อน (Spondylolisthesis)จากภาวะกล้ามเนื้ออ่อนแรง กล้ามเนื้ออักเสบ มีความผิดปกติของกล้ามเนื้อ จากโรคของสมอง เช่น เส้นเลือดสมอง หรือ เนื้องอก เป็นต้น ในกรณีนี้บอกสาเหตุได้ยากค่ะแนะนำว่า หากยังมีอาการ ควรปรึกษาแพทย์อีกครั้ง เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ